01/07/2020 | Administración LocalMunicipal
Ferrol
Facenda e Patrimonio
Aprobacion definitiva Ord.1 prestacion patrimonial (tratamento e eliminación de residuos sólidos urbanos)

Edicto Por acordo plenario de 20/02/2020 aprobouse provisionalmente a modificación da Ordenanza num.1 reguladora da prestación patrimonial de carácter público non tributario correspondente aos servizos de tratamento e eliminación de residuos sólidos urbanos e corrección de erros (CIVIDAS Nº 2020004549). En cumprimento do establecido no artigo 49 e 70.2 da Lei 7/1985, de 2 de abril, reguladora das bases do réxime local o acordo provisional estivo exposto ao público durante trinta días hábiles no taboleiro de edictos, na sede electrónica do Concello e foi publicado no B. O. P. nº 43 do 4 de marzo de 2020. Durante o citado período de exposición pública non se presentaron reclamacións, polo que, en aplicación do establecido no artigo 49 da Lei 7/1985, elévase a definitivo o acordo de aprobación provisional, sen necesidade de novo acordo plenario. En consecuencia, faise público o acordo de aprobación definitiva do expediente de modificación da Ordenanza, así como a nova redacción da mesma aprobada definitivamente, aos efectos do establecido no artigo 70.2 da Lei 7/1985, de 2 de abril, reguladora das bases do réxime local, entrando en vigor transcorrido o prazo de 15 días establecido no artigo 65.2 da Lei 7/1985 dende a súa publicación no Boletín Oficial da Provincia. Contra o anterior acordo, elevado a definitivo, e de conformidade co previsto no artigo 46.1 da Lei 29/1998, de 13 de xullo, reguladora da xurisdicción contencioso –administrativa, os interesados poderán interpoñer recurso contencioso– administrativo no prazo de dous meses, contados a partir do día seguinte ao da publicación do presente anuncio no Boletín Oficial da Provincia. Así mesmo poderán interpoñer calquera outro recurso que estimen procedente. ORDENANZA NÚMERO 1 Ordenanza reguladora da prestación patrimomial de carácter público non tributario correspondente aos servizos de tratamento e eliminación de residuos sólidos urbanos. Artigo 1: Fundamento e natureza En uso das facultades contidas polos artigos 133.2 e 142 da Constitución, o artigo 84.1 da Lei 7/1985, de 2 de abril, Reguladora das Bases do Réxime Local, e de conformidade co disposto no artigo 20.6 en relación cos artigos 15 a 19 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo, e a disposición adicional primeira da Lei 58/2003, de 17 de decembro, Xeral Tributaria, ten o carácter de prestación patrimonial non tributaria os ingresos que derivan dos servizos de tratamento e eliminación de residuos sólidos urbanos. Artigo 2: Nacemento da obriga de abono Nace a obriga de aboamento coa prestación no termo municipal dos servizos de recollida, tratamento e eliminación de residuos sólidos orgánicos. A prestación dese servizo é de recepción obrigatoria. A estes efectos terán o carácter de residuos sólidos urbanos os que determine en cada momento a lexislación específica. Artigo 3: Establécese a data de tratamento e eliminación de residuos en virtude do convenio formalizado entre o Concello e a Sociedade Galega do Medio Ambente, S. A. (SOGAMA) en data 30 de novembro de 2000, e que ha de rexer e aplicarse a partir do 1 de xaneiro de 2001, prorrateando a cota residual do mes de decembro ou fracción durante o citado exercicio, sendo as prestación patrimonial de carácter público non tributarias establecidas na presente ordenanza fiscal o reflexo do custo real dos servizos ó prezo ou canon establecido no citado convenio, que ascende provisionalmente á cantidade de 4.775 máis o 7% de IVE por tonelada de lixo. Artigo 4: Obrigados ao pagamento Teñen a condición de beneficiados dos servizos, as persoas físicas e xurídicas, así coma as comunidades de bens e demais entidades que carentes de personalidade xurídica constitúan unha unidade económica ou patrimonio separado que soliciten, resulten beneficiadas ou afectadas pola prestación do servizo. En todo caso, o obrigado ao pagamento ante esta Administración serán os propietarios dos bens inmobles, aos que lles corresponde o resto das obrigas formais inherentes ao servizo, sen prexuízo da súa facultade de repetir contra o beneficiario do servizo, nos termos do ordenamento xurídico. Artigo 5: Responsables a) Responderán solidariamente das obrigas de pagamento as persoas físicas e xurídicas e as entidades referidas no apartado anterior, e na proporción na súa respectiva participación nas vivendas e locais. Igualmente, serán responsables solidariamente as que sucedan por calquera concepto na titularidade ou exercicio de explotacións ou actividades económicas, pola débeda contraída do anterior titular e derivada do seu exercicio. b) Serán responsables subsidiarios os administradores de sociedades e os síndicos, interventores ou liquidadores de quebras, concursos, sociedades e entidades en xeral, que cesaran nas súas actividades, polas débedas devengadas e que se atopen pendentes no momento do cesamento. Artigo 6: Beneficios aplicables a) Gozarán dunha bonificación, aqueles aboados para os que a suma dos ingresos de todas as persoas que convivan no inmoble que corresponda á alta da póliza de aboamento non supere ó indicador público de rendas de efectos múltiples (IPREM), segundo o seguinte baremo: O importe da bonificación desglosarase: Requisitos As persoas solicitantes deberán cumprir os seguintes requisitos: · Estaren empadroados na vivenda para a que se solicita a bonificación da cota. · O recibo de auga, recollida de lixo e rede de sumidoiros ten que estar a nome da persoa solicitante. No suposto de que a persoa beneficiada polo servizo sexa distinta do propietario, poderá esta actuar de solicitante, téndose en conta os seus datos económicos. Así mesmo, o requisito do empadroamento será referible á persoa ou entidade beneficiada polo servizo, correspondéndolle a acreditación da súa condición de persoa ou entidade pagadora do servizo. No mes de xaneiro do seguinte ano deberá solicitar a prórroga da bonificación da cota. A documentación será a mesma que para unha solicitude nova. De non presentala, extinguirase automáticamente o dereito e procederase a súa baixa. En todo caso os beneficios recoñecidos no presente precepto terán carácter rogado, debendo acreditar o solicitante o cumprimento dos requisitos esixidos. Artigo 7: Cotas Consistirán nunhas cantidades fixas por unidades de vivendas ou locais comerciais ou industriais, que se han de fixar en función da natureza e destino dos inmobles (actividade) e da cantidade estimada de lixo producido para o seu posterior tratamento.1. prestación patrimonial de carácter público non tributaria pola recollida de residuos sólidos orgánicos: Autocompactadores Utilización de autocompactador: 14,76€/día Transporte autocompactador: 120,35€/transporte 2. prestación patrimonial de carácter público non tributaria polo tratamento de residuos sólidos orgánicos: Artigo 8: Obrigación de aboamento Periodo obxecto de liquidación e obriga de aboamento a) A prestación patrimonial de carácter público non tributaria pola prestación dos servizos de recollida e tratamento de residuos sólidos orgánicos ten carácter periódico. O seu período impositivo coincide co ano natural, agás os supostos de inicio ou cese na súa prestación, nos que o período impositivo será o seguinte: Nos supostos de inicio, desde o día que teña lugar ata o 31 de decembro. O dito inicio vendrá determinado pola concesion da primeira ocupación, ou a licenza de apertura e funcionamento. Nos supostos de baixa, desde o 1 de xaneiro ata que se produza a baixa. Toda vez o carácter de servizo obligatorio, a baixa vendrá xustificada por causas que determinen a imposibilidade do servizo. b) A obriga de ingresar pola dita prestación patrimonial de carácter público non tributaria corresponde ao primeiro día do período obxecto de liquidación. Artigo 9: Declaración liquidación e ingreso a) A prestación patrimomial de carácter público non tributaria xestiónase mediante padrón, quedando suxeitas as altas e as baixas a autoliquidación. b) A alta no padrón poderase producir de forma voluntaria, ou mediante resolución administrativa, atendendo ao carácter de recepción obrigatorio que corresponde ao servizo que grava a prestación patrimomial de carácter público non tributaria. Artigo 10: Prestación patrimonial de carácter público non tributario por residuos depositados en vertedoiros controlados, con vehículo propio. Obriga de pagamento: xorde dende o inicio da explotación de vertedoiros controlados por parte do Concello. Establecido, e en funcionamento, o servizo de vertedoiros controlados, as cotas retribuiranse polo interesado no momento da súa solicitude e outorgada a preceptiva licencia municipal, tendo carácter provisional e a expensas de liquidación definitiva en función das toneladas de residuos eliminadas. Eliminación de residuos depositados con transporte propio en vertedoiro controlado suxeito a licencia municipal previa e xerados no termo municipal de Ferrol: Artigo 11 Se a eliminación dos residuos referenciados no artigo 10 precedente, o foran na planta de transferencia de SOGAMA, estes devengarán o prezo por tonelada establecido nas tarifas aprobadas pola dita sociedade. Artigo 12 De existir convenios de recollida de tratamento con outros organismos aplicaranse as tarifas derivadas do estudio económico resultante dos custos do servicio, recollidos no Convenio formalizado ó efecto. Artigo 13: Infraccións e sancións En todo o relativo á cualificación de infraccións, así como das sancións atenderase ao disposto na normativa aplicable para esa tipoloxía de ingresos. DISPOSICIÓN ADICIONAL Cando, por cumprirse as circunstancias previstas no número 3. bis da disposición adicional vixésimo primeira da Lei 11/2013, do 26 de decembro, de orzamentos xerais da Comunidade Autónoma de Galicia para o ano 2014, a persoa titular da Consellería competente en materia de residuos estableza unha bonificación na contía do canon unitario de tratamento por tonelada de residuos domésticos, e o Concello de Ferrol decida acollerse a dita medida, o importe equivalente ao da dita bonificación minorarase, de xeito proporcional, da tarifa que corresponda a cada un dos obrigados ao pago da prestación patrimonial de carácter público non tributario correspondente ao servizo de tratamento de residuos sólidos orgánicos no exercicio da súa aplicación. A redución terá efectos de 1 de xaneiro, facéndose efectivo o dereito á mesma nun único desconto anual que se practicará sobre os recibos individuais do padrón do primeiro bimestre do exercicio seguinte, ou, de non ser posible, no correspondente ao bimestre inmediatamente seguinte. O cadro de tarifas e reducións para o exercicio 2019 será o que se inclúe como anexo I. DISPOSICIÓN FINAL A presente ordenanza entrará en vigor, unha vez producida a súa publicación no BOP, e cando transcurra o prazo de 15 días establecido no artigo 65.2 da Lei 7/1985, e permanecerá en vigor ata a súa modificación ou derogación expresa. DISPOSICIÓN DEROGATORIA A entrada en vigor desta ordenanza suporá a derrogación da ordenanza fiscal reguladora da taxa polo dito servizo. Ferrol, 26 de xuño de 2020 A concelleira-delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi Asdo: María Teresa Deus Trasobares